Document ID: 31999D0495

ΑΠΟΦΑΣΗ ΤΗΣ ΕΠΙΤΡΟΠΗΣ
της 1ης Ιουλίου 1999
για τροποποίηση της απόφασης 94/577/ΕΚ, σχετικά με τις υγειονομικές προϋποθέσεις και την κτηνιατρική πιστοποίηση για την εισαγωγή σπέρματος βοοειδών από τρίτες χώρες
[κοινοποιηθείσα υπό τον αριθμό Ε(1999) 1775]
(Κείμενο που παρουσιάζει ενδιαφέρον για τον ΕΟΧ)
(1999/495/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών(1), όπως τροποποιήθηκε τελευταία από την οδηγία 93/60/ΕΟΚ(2), και ιδίως τα άρθρα 10 και 11,
Εκτιμώντας:
(1) ότι η απόφαση 94/577/ΕΚ της Επιτροπής(3) καθορίζει τις υγειονομικές προϋποθέσεις και την κτηνιατρική πιστοποίηση για την εισαγωγή σπέρματος βοοειδών από τρίτες χώρες·
(2) ότι η παράγραφος 1 του άρθρου 4 της οδηγίας 88/407/ΕΟΚ προβλέπει ότι, από την 1η Ιανουαρίου 1999, απαγορεύονται οι συναλλαγές που αφορούν το σπέρμα ταύρων που αντιδρούν θετικά στη δοκιμασία οροεξουδετέρωσης ή στη δοκιμασία ELISA για την ανίχνευση της μολυσματικής ρινοτραχεΐτιδας βοοειδών ή της μολυσματικής φλυκταινώδους αιδοιοκολπίτιδας και δεν έχουν εμβολιασθεί σύμφωνα με την εν λόγω οδηγία·
(3) ότι η παράγραφος 4 του άρθρου 10 της οδηγίας 88/407/ΕΟΚ προβλέπει ότι οι διατάξεις που εφαρμόζονται στις ενδοκοινοτικές συναλλαγές που ορίζονται στο άρθρο 4 της ίδιας οδηγίας, εφαρμόζονται κατ' αναλογία στις εισαγωγές·
(4) ότι πρέπει να τροποποιηθούν τα πιστοποιητικά που προβλέπονται στο μέρος 1 των παραρτημάτων Α, Β, Γ και Δ της απόφασης 94/577/ΕΚ προκειμένου να αποσαφηνιστούν οι όροι που εφαρμόζονται στις εισαγωγές·
(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στα παραρτήματα Α, Β, Γ και Δ της απόφασης 94/577/ΕΚ, το μέρος 1 σημείο 13 δ) ii), τροποποιείται ως εξής:
1. στο τέλος της τρίτης περίπτωσης, διαγράφεται η λέξη "ή"·
2. διαγράφεται η τέταρτη περίπτωση.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 1η Ιουλίου 1999.

Labels: 0
3
5
6